钦定古今图书集成/明伦汇编/家范典/第054卷 > 《金谿县孝女庙乐歌》〈并序〉杨翮
## 钦定古今图书集成/明伦汇编/家范典/第054卷 > 《金谿县孝女庙乐歌》〈并序〉杨翮

有元至元元年，抚州路金谿县新作二孝女庙成。按二孝女姓葛氏，在唐宝历间，以官责其父祐亏炼白金事，不胜暴酷，皆发恚投冶中焚死，父因获免，并其邑除坑冶之害，以迄于今，是宜血食其土矣。国子博士吴君师道既文之石，而祀神之诗阙焉。上元杨翮撰为《乐歌》三章，俾金谿之民岁时歌之，以祠孝女。其词曰：

灵之来兮两旗张，导旌幢兮锵琳琅。缤晻暧兮相颉
颃，并辎軿兮归故乡。归故乡兮民所望，昭肹蚃兮
《洋洋》庭燎辉兮夜未央，椒兰发兮郁芬芳。民报祠兮
弗敢忘。心屏营兮咸肃将，灵格思兮民乐康。

灵之留兮澹容与，云凝凝兮翳堂宇。琼筵陈兮合箫
鼓，列尊罍兮酌清酤。牲肥腯兮承雕俎，女巫追兮傞
屡舞。诵神德兮歌颂举，孰捐躯兮悟时主。齐英英兮
唯孝女，继兹今兮飨终古，灵醉饱兮民乐胥。

灵之去兮将安之，俨欲旋兮猋上驰。互招摇兮烂祈
祈，遵云路兮眷威迟。金有赋兮地不遗，竭赀产兮民
力罢。我邑并兮咸熙熙，赖神惠兮独弗罹。千万祀兮
神是稽，荐𬞟藻兮答神釐，灵遄逝兮民聿思。

色，流水不尽行人悲。翠翘珠珥垂孔雀，庙门深锁藤
花落。灵风萧飒半空来，髣髴音容启珠箔。忆昔里中
初赋银，银赋日急家日贫。父身搒掠痛欲绝，女心愤
结何由伸。”鬼狐夜号天漆黑，大冶腾腾火光烈。可怜
踊跃双蛾眉，变作兼金白如雪。君不见缇萦上书更
“肉刑，木兰远赴可汗兵。固知才略过男子，不如孝女
英烈能捐生。又不见湘妃江边泪斑竹，韩凭冢上连
理木。固知精诚可相召，不如孝女感化独神速。赤龙
并驾参婵娟，万古日月悬中天。人生虽死名不死，吁
嗟丈夫应愧尔。”